Diari Oficial de la Generalitat Valenciana


Sumari del DOGV 2735, del 25-04-1996 (1996/838037)

RESOLUCIÓ de 3 de gener de 1996, del secretari general de la Conselleria de Cultura, Educació i Ciència, en la qual s'acorda inscriure en el Registre de Fundacions Culturals de la Comunitat Valenciana la Fundació de Col·laboració Hispano-Ucraïnesa.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838037


Data del document
:   03-01-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 3 de gener de 1996, del secretari general de la Conselleria de Cultura, Educació i Ciència, en la qual s'acorda inscriure en el Registre de Fundacions Culturals de la Comunitat Valenciana la Fundació de Col·laboració Hispano-Ucraïnesa.   
Vist l'expedient iniciat per part del senyor Rafael Argiles Pérez, en representació de la Fundació de Col·laboració Hispano-Ucraïnesa, pel qual sol·licita la inscripció de la Fundació, d'acord amb els següents:  
Fets  
Primer  
En data 23 d'octubre de 1995, compareixen el senyor Guennady Fursin, el senyor Jaime Cesáreo Fernández álvarez, el senyor Jaime Gabriel García Martínez, el senyor José García Lloret, el senyor Antonio Mansilla Jiménez, els quals intervenen tots en el seu nom i dret, i ho fan el senyor Jaime Cesáreo Fernández álvarez, a més a més, com a mandatari verbal, en nom i representació del senyor Andrés Ballester Ríos, el senyor Luis Espinosa Fernández, el senyor Federico Félix Real i el senyor José María Jiménez de la Iglesia i manifesten la seua voluntat de constituir en aquest acte la Fundació anomenada Fundació de Col·laboració Hispano-Ucraniana, i atorguen la corresponent escriptura pública davant el notari del Col·legi de València el senyor José Luis López Rodríguez, amb el número 2.889 de protocol.  
Segon  
D'acord amb l'article 2 dels estatuts, constitueixen la finalitat de la Fundació el foment d'un major coneixement entre les nacions espanyola i ucraïnesa que comporta un acostament cultural, comercial i científic i la cooperació entre ambdues per al desenvolupament, el foment mutu de l'economia i el de la investigació.  
D'acord amb el que disposa l'article 3 dels estatuts, les activitats es desenvoluparan de manera preferent i, sense que siga limitatiu sinó orientatiu, en els següents àmbits i modalitats:  
a) Integrar esforços i promoure línies d'investigació orientades a dotar de majors coneixements entre els agents socials en els aspectes culturals i comercials entre ambdós països, les quals acostaran els possibles destinataris i productors de béns i serveis.  
b) Desenvolupar les iniciatives de formació de postgrau necessàries per a fer conèixer les realitats econòmiques, socials i culturals d'ambdós països mitjançant l'establiment de beques i altres ajudes econòmiques.  
c) Instar l'acostament entre les autoritats econòmiques i educatives d'Ucraïna i Espanya, en especial les de la Comunitat Valenciana, en relació amb l'intercanvi de plans formatius, beques d'estudis i coneixements comercials i tecnològics.  
d) Assessorar i informar sobra la utilització d'ajudes tècniques, econòmiques i fiscals en els distints països pel que fa al desenvolupament de l'economia o al foment de la investigació i la tecnologia.  
Tercer  
El capital fundacional de la Fundació, d'acord amb l'apartat 3 de la carta fundacional i l'onze dels seus estatuts, queda fixat en un milió vuit-centes mil pessetes (1.800.000 PTA), que són desemborsades totalment pels fundadors, que aporten cadascun d'aquests, la quantitat de dues-centes mil pessetes (200.000 PTA) en efectiu metàl·lic.  
Tot això acreditat mitjançant el certificat unit a la carta fundacional, de l'ingrés efectuat a nom de la Fundació en l'oficina principal del Banco de Valencia.  
Quart  
De conformitat amb l'apartat quart de l'acta fundacional i d'acord amb allò previst en l'article 8 dels estatuts fundacionals, el govern de la Fundació estarà a càrrec d'un patronat, constituït per un mínim de tres membres i un màxim de nou i estarà compost pel president, vicepresident, secretari i vocals, càrrecs que s'elegiran entre els membres del patronat. El primer patronat es constitueix amb els fundadors.  
Per a futures designacions i substitució en el cas de cessament d'algun dels membres, l'elecció s'efectuarà mitjançant ternes presentades pels membres restants, on cada patró proposarà tres candidats per cada càrrec que cesse o a elegir; i seran elegits els candidats que obtinguen major quòrum entre els membres vigents del patronat.  
Els patrons exerciran el seu càrrec gratuïtament sense que en cap cas puguen percebre retribució per l'exercici de la seua funció. Tindran dret a ser reemborsats de les despeses degudament justificades que l'exercici de la seua funció els ocasione.  
El patronat inicial està compost per:  
1. President: Jaime Cesáreo Fernández álvarez.  
2. Vicepresident: Antonio Mansilla Jiménez.  
3. Vicepresident segon: Fursin Guennady.  
4. Secretari: Jaime Gabriel García.  
5. Vocals:  
- Andrés Ballester Ríos.  
- Luis Espinosa Fernández.  
- Federico Félix Real.  
- José María Jiménez de la Iglesia.   
- José García Lloret.  
Cinqué  
La resta de l'articulat estatutari regula totes les qüestions previstes legalment.  
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a finalitats d'interés general.  
Segon  
L'article 1 de la Llei 30/1994, de 24 de novembre, de Fundacions i Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de forma duradera el seu patrimoni per a la realització de finalitats d'interès general.  
Tercer  
La carta fundacional i els estatuts continguts en l'escriptura pública de 23 d'octubre de 1995, número 2.889 de protocol, reuneixen els requisits bàsics dels articles 8 i 9 de la vigent Llei 30/1994, de 24 de novembre. Per la qual cosa la Fundació de Col·laboració Hispano-Ucraïnesa de València pot ser reconeguda com a Fundació, tenint en compte l'objecte determinat d'acord amb l'article 2 dels seus estatuts.  
Quart  
La Secció de Fundacions de la Conselleria de Cultura, Educació i Ciència, ha tramitat l'expedient ja que és la competent per a resoldre aquest expedient en virtut de les atribucions que li confereix el Decret 261/1995, de 29 d'agost, del Govern Valencià (Diari Oficial de la Generalitat Valenciana núm. 2.575, de 30 d'agost de 1995), d'acord amb allò establit en la disposició transitòria quarta del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (Diari Oficial de la Generalitat Valenciana núm. 2.501, de 5 de maig de 1995).  
Vistes la Constitució, la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, i altres disposicions de general i pertinent aplicació, i fent ús de les facultats delegades per l'Ordre de 3 d'agost de 1993, de la Conselleria de Cultura (Diari Oficial de la Generalitat Valenciana núm. 2.101, de 13 de setembre de 1993), resolc:  
Primer  
Inscriure com a fundació la denominada Fundació de Col·laboració Hispano-Ucraïnesa, amb domicili a València, carrer d'Isabel la Catòlica, 8.  
Segon  
Aprovar els estatuts pels quals ha de regir-se aquesta, elevats a escriptura pública davant el notari de València el senyor José Luis López Rodríguez, en data 23 d'octubre de 1995, número 2.889 de protocol.  
Les persones interessades podran interposar contra aquesta resolució, que posa fi a la via administrativa, un recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació d'aquesta.  
Per a la interposició de l'esmentat recurs, caldrà que, amb caràcter previ, el recurrent comunique a aquest òrgan la interposició d'aquest.  
Tot això, d'acord amb el que es preveu en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992). Tot això, sense perjudici que s'utilitze qualsevol altra via que es considere oportuna.  
València, 3 de gener de 1996.- El secretari general de la Conselleria de Cultura, Educació i Ciència: Carlos Alcalde Agesta.